पाएं अपने शहर की ताज़ा ख़बरें और फ्री ई-पेपरडाउनलोड करें
जिले में मुख्यमंत्री चिरंजीवी स्वास्थ्य बीमा योजना शनिवार को राज्य के मुख्यमंत्री अशोक गहलोत ने वीडियो कॉन्फ्रेंसिंग के माध्यम से शुभारम्भ जयपुर से कर दिया। मुख्य चिकित्सा एवं स्वास्थ्य अधिकारी डॉ. कप्तान सिंह ने बताया कि जिले में 24 राजकीय चिकित्सालय मुख्यमंत्री चिरंजीवी स्वास्थ्य बीमा योजना से जुड़े हुए हैं।
इनमें जिला चिकित्सालय, सैटेलाइट चिकित्सालय एवं 22 सामुदायिक स्वास्थ्य केंद्र शामिल हैं। उन्होंने बताया कि वर्तमान में जिले के 4 निजी चिकित्सालय कृष्णा हॉस्पिटल एवं सर्जरी सेन्टर, डॉ विनोद गुप्ता हॉस्पिटल, सिंघल नर्सिंग होम, एवं जोहरी मेमोरियल हॉस्पिटल भी इस योजना से जुड़े हुए हैं। पूर्व में पंजीकरण की तारीख सरकार ने 30 अप्रैल निर्धारित की थी, जिसे अब 31 मई तक बढ़ा दिया है। जो परिवार अब तक इस योजना से जुड़ चुके है, उन्हें 1 मई से लाभ मिलेगा एवं जो परिवार 31 मई तक इसमें जुड़ेंगे उन्हें पंजीकरण की तारीख से लाभ देय होगा।
1576 पैकेज शामिल, 1100 अस्पतालों में उपचार की सुविधा
इस योजना में हार्ट, कैंसर, किडनी, डायलिसिस और कोविड जैसी गंभीर बीमारियों सहित 1576 प्रकार के पैकेज शामिल हैं। राज्य के 765 सरकारी और 330 से अधिक संबद्ध निजी अस्पतालों में भर्ती होने पर 5 लाख रुपए तक की निःशुल्क चिकित्सा सुविधा उपलब्ध होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn